"بیرلشمیش میللت‌لر تشکیلاتی (بمت) سازیشین قلوبال ارزاق بازارلاریندا اعتیمادی برپا ائتمه‌یه و قیمت‌لری آشاغی سالماغا کؤمک ائدجگینی گؤزلییر. بیز ده اومید ائدیریک کی، بو سون راضیلاشما دانیشیق‌لار یولو ایله حل یولو ایمکان‌لارینی آرتیرا‌جاق".
بونو خاریجی ایشلر ناظیری مولود چاووش اوغلو کامبوج-ون پایتاختی پونوم پن-ده کئچیریلن تورکیه-گونئی دوغو آسیا اولوسلار آراسی بیرلیگی‌نین (آسه آن) 4-جو سئکتور دیالوق طرفداش‌لیغی اوچ طرف‌لی توپلانتی‌سی‌نین آچیلیشیندا ائتدیگی چیخیشدا دئییب.
دونیانین یاپی سال دییشیک‌لیک‌لریندن کئچدیگینی بیلدیرن چاووش اوغلو "تیجارت محاربه‌لری، پاندمی (کووید-19) و اوکراینا‌داکی محاربه قلوبال منظره‌نی تامامیله دییشدی. اولوسلار آراسی پول فوندو (IMF) قلوبال آرتیم تخمین لرینی 3،2 فایزه ائندیردی. دونیا بانکی رکود ریسکی‌نین آرتاجاغی ایله باغلی خبردارلیق ائتدی" ایفاده‌سینی ایشله‌دیب.
بوتون بون‌لارا باخمایا‌راق اولوسلار آراسی  پول فوندونون تورکیه-‌نین 2022-جی ایل اوچون آرتیم گؤزلنتی‌سینی 4 فایز اولا‌راق یئنی‌له‌دینی قئید ائدن چاووش اوغلو تورکیه اقتصادیاتی‌نین بو ایلین ایلک اوچ آییندا 7،3 فایز بؤیودوگونه دقت چکیب:
"عینیله OECD-نین (اقتصادی امکداش‌لیق و اینکیشاف تشکیلاتی) گله‌جک تخمین لرینده آسه‌آن اقتصادیات‌لاری اوچون 2022 و 2023-جو ایللرده 5،2 فایز آرتیم گؤزلنیلیر. قاره نین اساس اینکیشاف موتورلاریندن و اوغورلو اولان قورولوشلاریندان‌ بیری کیمی آسه‌آن، بیز بو یئنی نورما‌لارا اویغونلاشدیقجا مقصدینه داها اویغون حالا گله‌جک. بولگه‌سل هرطرف‌لی اقتصادی طرفداش‌لیق (RCEP) ایله آسه‌آن داها مرکزی رول اوینایا‌جاق."
گئده‌رک گوج‌لنن بیر تورکیه- آسه‌آن طرفداش‌لیغی‌نین بو چتین دؤورلرده قلوبال اقتصادیاتا کؤمک ائدجگینی قئید ائدن چاووش اوغلو بو طرفداشلیغین تکجه بؤیومه ایله باغلی اولمادیغینی، بو امکداشلیغین یئنی بازارلارا چیخمادا دا فرق یاراداجاغینی وورغولاییب.
تورکیه-‌نین بمت ایله سیخ دیپلوماتیک سعی‌لری سایه‌سینده تاخیل و ارزاق محصول‌لاری‌نین اوکراینا‌دان تهلوکه‌سیز داشینماسی ایله باغلی راضیلاشما الده ائدیلدیگینه دقت چکن چاووش اوغلو سؤزلرینی بئله داوام ائتدیریب:
"بمت راضیلیغین قلوبال ارزاق بازارلاریندا اعتیمادی برپا ائتمه‌یه و قیمت‌لری آشاغی سالماغا کؤمک ائدجگینی گؤزلییر. بیز ده اومید ائدیریک کی، بو سون راضیلاشما دانیشیق‌لار یولو ایله حل یولو ایمکان‌لارینی آرتیرا‌جاق. مقصدیمیز اوکراینادا محاربه‌یه سون قویماق‌دیر. بو مقصده اویغون فعالیت‌لریمیزده آسه‌آن طرفداش‌لاریمیزین دستکینی حیس ائدیریک."
قئید ائدک کی، مولود چاووش اوغلو گؤروش‌دن اول قطرین خاریجی ایشلر ناظیری محمد بن عبدالرحمن آل ثانی ایله گؤروشوب.
گؤروش زامانی ایکی طرف‌لی موناسیبت‌لر، قلوبال و بولگه سل مسئله‌لر موذاکیره ائدیلیب.
چاووش اوغلو آل ثانی دن سونرا نیوزیلند-لی همکاری نانیا ماهوتا ایله گؤروشوب.
گؤروش زامانی نیفرت جینایت‌لری و عیرقچی‌لیکله موباریزه ساحه‌سینده امکداش‌لیق، اوکراینا و گونئی- دوغو آسیادا باش وئرن حادثه‌لر موذاکیره ائدیلیب.
ناظیر چاووش اوغلو ایکی طرف‌لی گؤروش‌لری چرچیوه‌سینده چین-ین خاریجی ایشلر ناظیری وانگ یی ایله ده گؤروشوب.
چاووش اوغلو گؤروشله باغلی "توییتر  صحیفه‌سیندن ائتدیگی پای‌لاشیمدا دئییب:
"چین-ین خاریجی ایشلر ناظیری ایله ایکی طرف‌لی علاقه‌لریمیزی، بولگه‌سل و قلوبال اینکیشاف‌لاری قیمتلندیردیک. اویغور تورک‌لری ایله باغلی حساسلیغیمیزی چاتدیردیق".
